《同居善说》
宋代·释清远

世人不识我，求我以形容。形容不相似，徒观纸上龙。

若要识得我，问取主人翁。主人好家业，物物要安藏。

六兄誇艺术，三母足温良。南厅善书算，北库多财粮。

住来但觉久，懒去问张王。君若一识得，与汝同屋梁。

作者简介：释清远（一○六七～一一二○），号佛眼，临邛（今四川邛崃）人。俗姓李。年十四出家，尝依毗尼。南游江淮间，遍历禅席，师事五祖演禅师七年。后隐居四面山大中庵，又住崇宁万寿寺。继住舒州龙门寺十二年。徽宗政和八年（一一一八），奉敕住和州褒禅山寺（《古尊宿语录》卷二九）。踰年，以疾辞，归隐蒋山之东堂。为南岳下十四世，五祖演禅师法嗣。宣和二年卒，年五十四。事见《筠溪集》卷二四《和州褒山佛眼禅师塔铭》，《嘉泰普灯录》卷一一、《五灯会元》卷一九有传。